CELEX: 62015TN0347
Language: mt
Date: 2015-06-18 00:00:00
Title: Kawża T-347/15: Rikors ippreżentat fit-18 ta’ Ġunju 2015 – Uganda Commercial Impex vs Il-Kunsill

20150731037616952015/C 270/503472015TC27020150817MT01MTINFO_JUDICIAL20150618404121Kawża T-347/15: Rikors ippreżentat fit-18 ta’ Ġunju 2015 – Uganda Commercial Impex vs Il-Kunsill
 ---documentbreak--- C2702015MT4010120150618MT0050401412Rikors ippreżentat fit-18 ta’ Ġunju 2015 – Uganda Commercial Impex vs Il-Kunsill
   (Kawża T-347/15)2015/C 270/50Lingwa tal-kawża: l-Ingliż
      Partijiet
   
   
      Rikorrenti: Uganda Commercial Impex (UCI) Ltd (Kampala, l-Uganda) (rappreżentanti: A. Meskarian, S. Zaiwalla, P. Reddy, K. Mittal, Solicitors, u R. Blakeley, Barrister)
   
      Konvenut: Il-Kunsill tal-Unjoni Ewropea
   
      Talbiet
   
   
            —
         
         
            tannulla d-Deċiżjoni tal-Kunsill (PESK) 2015/620 (
                  1
               ) u r-Regolament ta’ Implimentazzjoni tal-Kunsill (UE) 2015/614 (
                  2
               ) sa fejn japplikaw għal UCI (inkluż l-inklużjoni ta’ UCI fil-punt (b) 9 tal-Anness għad-Deċiżjoni u r-Regolament);
         
      
            —
         
         
            sa fejn neċessarju, tiddikjara l-Artikolu 9(1) tar-Regolament tal-Kunsill (KE) Nru 1183/2005, tat-18 ta’ Lulju 2005 (kif emendat) inapplikabbli għal UCI; u
         
      
            —
         
         
            tordna lill-Kunsill iħallas l-ispejjeż tar-rikorrenti.
         
      
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka erba’ motivi.
   
            1.
         
         
            L-ewwel motiv ibbażat fuq l-allegazzjoni li l-Kunsill naqas milli jagħmel xi tip ta’ evalwazzjoni indipendenti, jew għall-inqas evalwazzjoni indipendenti adegwata, tad-deżinjazzjoni ta’ UCI, kif kellu jagħmel.
         
      
            2.
         
         
            It-tieni motiv ibbażat fuq l-allegazzjoni li, fi kwalunkwe każ, il-Kunsill wettaq żball manifest ta’ evalwazzjoni u/jew id-deżinjazzjoni ta’ UCI hija illegali għaliex il-kriterji għal deżinjazzjoni ma humiex issodisfati fil-każ ta’ UCI.
         
      
            3.
         
         
            It-tielet motiv ibbażat fuq l-allegazzjoni li d-drittijiet proċedurali ta’ UCI, b’mod partikolari d-drittijiet ta’ difiża tagħha u d-drittijiet għal protezzjoni ġudizzjarja effettiva, ġew miksura u l-Kunsill naqas milli jagħti raġunijiet adegwati.
         
      
            4.
         
         
            Ir-raba’ motiv ibbażat fuq l-allegazzjoni li, fi kwalunkwe każ, id-deżinjazzjoni ta’ UCI tikser id-drittijiet fundamentali tagħha u l-prinċipju ta’ proporzjonalità.
         
      (
         1
      )	Deċiżjoni tal-Kunsill (PESK) 2015/620, tal-20 ta’ April 2015, li temenda d-Deċiżjoni 2010/788/PESK dwar miżuri restrittivi kontra r-Repubblika Demokratika tal-Kongo (ĠU L 102, 21.4.2015, p. 43).
   (
         2
      )	Regolament ta’ Implimentazzjoni tal-Kunsill (UE) 2015/614, tal-20 ta’ April 2015, li jimplimenta l-Artikolu 9(4) tar-Regolament (KE) Nru 1183/2005 li jimponi ċerti miżuri speċifiċi restrittivi diretti kontra persuni li jaġixxu bi ksur għall-embargo tal-armi fir-rigward tar-Repubblika Demokratika tal-Kongo (ĠU L 102, 21.4.2015, p. 10).